Liberalų demokratų partija (Japonija)

Japonijos liberalų demokratų partija (jap. 自由民主党 = jiyū-minshutō) – konservatyvios pakraipos politinė partija Japonijoje. Tai didžiausia ir įtakingiausia partija šalyje; nuo pat 1955 m., kada buvo įkurta, visada buvo valdančioji, išskyrus trumpą laikotarpį 1993 m. ir ilgesnį 2009–2012 m. Partija turi virš milijono narių. Partija turi palaikymą visose amžiaus grupėse ir regionuose, tačiau gausiausiai už ją balsuoja Jamagučio, Fukujaus ir Šimanės prefektūrose, taip pat jaunimas iki 20 m. bei vyresni nei 70 m. piliečiai, mažiausiai palaikymo rodo Osakos ir Okinavos prefektūros bei į šeštą ir septintą dešimtį įkopę rinkėjai. Istorija Partija įkurta 1955 m. susijungus dviem dešiniosioms – liberalų ir demokratų partijoms kaip frontas tuomet populiariai Japonijos socialistų partijai. Partija laimėjo rinkimus ir dar tais pačiais buvo suformuota vyriausybė su konservatorių dauguma. LDP reformavo Japonijos užsienio politiką: įstojo į JTO, užmezgė diplomatinius santykius su SSRS. Frakcijos Partijos viduje yra penkios didelės, dvi mažos ir viena naujai įkurta frakcijos: Seiwa politinės analizės taryba (清和政策研究会 Seiwa Seisaku Kenkyūkai) Įtakingiausia frakcija, kurios vadovas Hiroyuki Hosoda. Įkurta 1962 m. Takeo Fukudos. Frakcijai priklausė ir Šinzo Abė, praeityje jos vadovais buvo ekspremjerai Junichiro Koizumi ir Yoshiro Mori. Frakcija yra ekonomiškai neokonservatyvi, siekdama nacionalistinių pažiūrų rinkėjų palankumo lankosi Jasukuni šventykloje. Pasisako už Konstitucijos keitimą, linkę į istorinį revizionizmą kai kuriais Japonijos istorijos klausimais. Heisei tyrimo taryba (平成研究会 Heisei Kenkyūkai) Nuo 2009 m. frakcijai vadovauja Fukushiro Nukaga. Keinsistinė, dešiniai liberali ir prokiniška. Įkurta diplomato Shigeru Yoshida. Nobelio taikos premijos laureatas Eisaku Sato taip pat priklausė šiai frakcijai. Didelio rezervuaro taryba (宏池会 Kōchikai) Dabartinis lyderis – Makoto Koga. Nuosaiki vidaus ir užsienio politikos klausimais, nuosaikiai nacionalistinė. Istoriškai laikyta prestižiškiausia. Įkurta diplomato Shigeru Yoshida. Shisui taryba (志帥会 Shisuikai) Vadovaujama Bunmei Ibuki. Tarp didžiųjų frakcijų laikoma pačia dešiniausia, nors ekonomine prasme yra keinsistinė ir dešiniai liberali. Frakcija susilpnėjo, kai dalis jos narių paliko partiją ir įkūrė protekcionistinę Liaudies naująją partiją. Shisui taryba (為公会 Ikōkai) Anksčiau vadovauta Yohei Kono. Reformistinė ir prokiniška. Artimos ateities politikos tyrimo taryba (近未来政治研究会 Kinmirai Seiji Kenkyūkai) Vadovaujama Taku Yamasaki. Bendradarbiauja su Shisui-kai. Bancho politinės analizės institutas (番町政策研究所 Banchō Seisaku Kenkyūjo) Vadovaujama Masahiko Komura. Bendradarbiauja su Iko-kai. Vandens mėnulio taryba (水月会 Suigetsukai) Nauja frakcija. Lyderiai Kiekvienas LDP lyderis, išskyrus Johėjų Kono ir Sadakazu Tanigaki, taip pat buvo ir Japonijos ministras pirmininkas. Ichiro Hatoyama (1956 m. gegužės 4 – 1956 m. gruodžio 14 d.) Tanzan Ishibashi (1956 m. gruodžio 14 – 1957 m. gegužės 21 d.) Nobusuke Kishi (1957 m. gegužės 21 – 1960 m. liepos 14 d.) Hayato Ikeda (1960 m. liepos 14 – 1964 m. gruodžio 1 d.) Eisaku Sato (1964 m. gruodžio 1 – 1972 m. liepos 5 d.) Kakuei Tanaka (1972 m. liepos 5 – 1974 m. gruodžio 4 d.) Takeo Miki (1974 m. gruodžio 4 – 1976 m. gruodžio 23 d.) Takeo Fukuda (1976 m. gruodžio 23 – 1978 m. gruodžio 1 d.) Masayoshi Ohira (1978 m. gruodžio 1 – 1980 m. birželio 12 d.) Eiichi Nishimura (1980 m. birželio 12 – 1980 m. liepos 15 d.) (laikinasis) Zenko Suzuki (1980 m. liepos 15 – 1982 m. lapkričio 25 d.) Yasuhiro Nakasone (1982 m. lapkričio 25 – 1987 m. gruodžio 31 d.) Noboru Takeshita (1987 m. gruodžio 31 – 1989 m. birželio 2 d.) Sosuke Uno (1989 m. birželio 2 – 1989 m. rugpjūčio 8 d.) Toshiki Kaifu (1989 m. rugpjūčio 8 – 1991 m. spalio 30 d.) Kiichi Miyazawa (1991 m. spalio 31 – 1993 m. liepos 29 d.) Yohei Kono (1993 m. liepos 30 d. – 1995 m. rugsėjo 30 d.) Ryutaro Hashimoto (1995 m. spalio 1 d. – 1998 m. liepos 24 d.) Keizo Obuchi (1998 m. liepos 24 d. – 2000 m. balandžio 5 d.) Yoshiro Mori (2000 m. balandžio 5 d. – 2001 m. balandžio 24 d.) Junichiro Koizumi (2001 m. balandžio 24 d. – 2006 m. rugsėjo 26 d.) Shinzō Abe (2006 m. rugsėjo 26 d. – 2007 m. rugsėjo 26 d.) Yasuo Fukuda (2007 m. rugsėjo 26 d. – 2008 m. rugsėjo 22 d.) Taro Aso (2008 m. rugsėjo 22 d. – 2009 m. rugsėjo 16 d.) Sadakazu Tanigaki (2009 m. rugsėjo 28 d. – 2012 m. rugsėjo 26 d.) Šinzo Abė (2012 m. rugsėjo 26 d. – 2020 m. rugsėjo 16 d.) Jošihidė Suga (2020 m. rugsėjo 16 d. – 2021 m. spalio 4 d.) Fumijo Kišida (2021 m. spalio 4 d. – 2025 m. spalio 21 d.) Sanajė Takaiči (nuo 2025 m. spalio 21 d.) Šaltiniai Taip pat skaitykite Japonijos politinė sistema Nuorodos Oficiali Japonijos liberalų demokratų partijos svetainė (japonų ir anglų k.)